Държавен вестник, бр. 80, 2007 г., стр. 17

Б Р О Й  80
Д Ъ Р Ж А В Е Н   В Е С Т Н И К
С Т Р .  17
РЕШЕНИЕ
за приемане на Доклада за дейността на  Ко-
мисията за разкриване на документите и за
обявяване на принадлежност на български
граждани към Държавна сигурност и разуз-
навателните служби на Българската народ-
на армия за периода от 5 април 2007 г. до
18 юли 2007 г.
Народното събрание на основание чл. 4, ал. 5
от Закона за достъп и разкриване на документите
и за обявяване на принадлежност на български
граждани към Държавна сигурност и разузнава-
телните служби на Българската народна армия
Р Е Ш И :
1. Приема Доклада за дейността на Комиси-
ята за разкриване на документите и за обявява-
не на принадлежност на български граждани
към Държавна сигурност и разузнавателните
служби на Българската народна армия за пери-
ода от 5 април 2007 г. до 18 юли 2007 г.
2. Настоява Министерският съвет да пред-
приеме спешни и категорични мерки за изпъл-
нение на задължението си по § 4 от преходните
и заключителните разпоредби на Закона за
достъп и разкриване на документите и за обя-
вяване на принадлежност на български граж-
дани към Държавна сигурност и разузнавател-
ните служби на Българската народна армия за
осигуряване на необходимите работни помеще-
ния и технически средства за осъществяване
работата на Комисията за разкриване на доку-
ментите и за обявяване на принадлежност на
български граждани към Държавна сигурност
и разузнавателните служби на Българската
народна армия и за съхранение на архива на
органите по чл. 1 от закона.
3. До 30 октомври министър-председателят
да информира Народното събрание за изпълне-
нието на т. 2.
Решението е прието от 40-то Народно събра-
ние на 28 септември  2007 г. и е подпечатано с
официалния печат на Народното събрание.
За председател на Народното събрание:
Любен Корнезов
53288
РЕШЕНИЕ
за прекратяване пълномощията на народен
представител
Народното събрание на основание чл. 72,
ал. 1, т. 1 и ал. 2 от Конституцията на Република
България
Р Е Ш И :
Прекратява пълномощията на Анелия Йор-
данова Мингова, народен представител от 15.мно-
гомандатен избирателен район—Плевенски.
Решението е прието от 40-то Народно събра-
ние на 3 октомври 2007 г. и е подпечатано с
официалния печат на Народното събрание.
Председател на Народното събрание:
Георги Пирински
МИНИСТЕРСКИ СЪВЕТ
ПОСТАНОВЛЕНИЕ № 236
ОТ 27 СЕПТЕМВРИ 2007 Г.
за приемане на детайлни правила за допусти-
мост на разходите по Оперативна програма
“Развитие на конкурентоспособността на бъл-
гарската икономика 2007—2013 г.”, съфинан-
сирана от Европейския фонд за регионално
развитие
МИНИСТЕРСКИЯТ СЪВЕТ
П О С Т А Н О В И :
Раздел I
Общи положения
Чл. 1. (1) Приема детайлни правила, опре-
делящи категориите допустими разходи по про-
екти, съфинансирани от Оперативна програма
“Развитие на конкурентоспособността на бъл-
гарската икономика”, наричана по-нататък
“Оперативната програма”, и условията за тях-
ната допустимост.
(2) Допустими категории разходи по Опера-
тивната програма са тези, които попадат в об-
хвата за финансиране от Европейския фонд за
регионално развитие, съгласно Регламент (ЕО)
№ 1080/2006 на Европейския парламент и на
Съвета от 5 юли 2006 г. относно Европейския
фонд за регионално развитие и за отмяна на
Регламент (ЕО) № 1783/1999 (OB L 210,
31.07.2006, стр. 1—11), Регламент (ЕО) № 1083/
2006 на Съвета от 11 юли 2006 г. относно опре-
делянето на общи разпоредби за Европейския
регионален фонд, Европейския социален фонд
и Кохезионния фонд и за отмяна на Регламент
(ЕО) № 1260/1999 (OB L 210, 31.07.2006, стр. 25—
78) и съгласно Постановление № 62 на Минис-
терския съвет от 2007 г. за приемане на нацио-
нални правила за допустимост на разходите по
оперативните програми, съфинансирани от
Структурните фондове и Кохезионния фонд на
Европейския съюз, за финансовата рамка 2007—
2013 г. (ДВ, бр. 27 от 2007 г.).
(3) За допустими се считат и категориите
разходи за дейности, попадащи в обхвата за
финансиране от Европейския социален фонд,
съгласно Регламент (ЕО) № 1081/2006 на Евро-
пейския парламент и на Съвета от 5 юли 2006 г.
относно Европейския социален фонд и за отмя-
на на Регламент (ЕО) № 1784/1999 (OB L 210,
31.07.2006, стр. 12—18), при условие че те със-
тавляват най-много 10 на сто от общия размер
на финансирането по всяка приоритетна ос на
Оперативната програма, без това да противо-
речи на изключенията, предвидени в специал-
ните регламенти за фондовете. Тези разходи
следва да са в съответствие с детайлните прави-